Zápisnica č. 2
napísaná na zasadnutí OZ Kostolište, konaného dňa 

21. marca 2014 o 18.00 hod. v kancelárii starostu obce

Prítomní : 6 poslancov, hostia podľa prezenčnej listiny.

Program:  1/ Zahájenie

                 2/ Kontrola uznesení 
                 3/ Návrh viacročného rozpočtu             

     4/ Návrh VZN č.1/2014 o držaní psov v obci Kostolište
5/ Rôzne  (zámenná zmluva S. Binčík – ihrisko, žiadosť o odpredaj obecného pozemku    Antalík, Ebner, majetkové priznanie starostu obce)
Bod č. 1: Zahájenie

Zasadnutie OZ otvoril starosta Mgr. Hubert Danihel. Privítal prítomných 6 poslancov, čím bolo OZ uznášaniaschopné.

Starosta navrhol doplniť program o bod rôzne:


Žiadosť o jednorazový peňažný príspevok v hmotnej núdzi (p. Viera Poláková)



MŠ – informácia o počtoch detí po zápise



Prejednanie platu starostu a hlavnej kontrolórky
Hlasovanie: 

súhlasí: 6

proti: 0


zdržalo sa: 0

Za overovateľov zápisnice boli určení p. Binčík a p. Poláček.

Zapisovateľ:  Ing. Poláčeková

Bod č. 2: Kontrola uznesení
Kanalizácia Gajarská cesta
Kanalizácia na Gajarskej ceste je ukončená. 17.12.2013 prebehlo preberacie konanie, pripravujú sa podklady ku kolaudačnému konaniu. Následne bude odovzdaná do prevádzky BVS. 
Obec nakúpi materiál na vybudovanie prípojok pre domácnosti, ktoré si ho budú môcť kúpiť na obecnom úrade s 30%-tnou zľavou.
Žiadosť o odkúpenie pozemku, parc. č. 285/1 (Rudolf a Eva Čermákovci)

Rodina Čermáková podala doplnenú žiadosť o odkúpenie obecného pozemku – parc. č. 285/1 o výmere 145 m². Pozemok bol doposiaľ užívaný rodinou Čermákovcov na záhradkárske účely – ide o ornú pôdu v intraviláne obce Kostolište. Na vlastné náklady na ňom vybudovali studňu a jazierko. 

Uzn. č. 31/13 - OZ súhlasí s prevodom tohto pozemku z dôvodu hodného osobitného zreteľa v súlade s §9a)  odst. 8 písm. e) zákona č. 138/1991 o majetku obcí konkrétnemu záujemcovi v cene 15 EUR/ m².

Hlasovanie: 

súhlasí: 6

proti: 0


zdržalo sa: 0
Žiadateľom bolo zaslané vyrozumenie o rozhodnutí OZ. Žiadatelia akceptovali cenu a kúpno-predajná zmluva je pripravená. Čaká sa na vyjadrenie Pozemkového fondu.
Odpadový dvor

Odpadový dvor je v prevádzke od 1/2013. Starý odpadový dvor za obecným úradom je uzatvorený, kontajnery z neho boli prevezené na nový odpadový dvor. Boli dobudované prístrešky na skladovanie elektroodpadu. K odpadovému dvoru budú môcť občania vyvážať aj trávu a lístie.
Uzn. č. 22/1 - Rozšírenie MŠ v priestoroch OcÚ a premiestnenie OcÚ do priestorov bývalej základnej školy.

Starosta predložil OZ položkový rozpočet na rekonštrukciu bývalej ZŠ. Rozpočtované náklady sú vo výške 120 000 EUR. Boli dané podklady na uverejnenie verejného obstarávania na zhotovenie diela ako celku vo Vestníku verejného obstarávania. Stará budova bude zbúraná svojpomocne so zapojením nezamestnaných obyvateľov obce.
Starosta predložil projekt na rozšírenie MŠ. Predbežne odhadnuté náklady na rekonštrukciu a prístavbu sú vo výške 80 000,- EUR. - trvá
Lokalita záhrady pri Ježovke
Vlastníci pozemkov – záhrad pri Ježovke prišli informovať OZ o zámere zmeniť záhrady v danej lokalite na stavebné pozemky v súlade s územným plánom obce Kostolište. Zároveň informovali OZ, že sa nevedia dohodnúť s firmou ROFIN o umožnení prístupu k týmto pozemkom po nimi vybudovanej príjazdovej ceste. Požiadali obec o pomoc pri hľadaní vhodného riešenia na prístup do danej lokality. Starosta prisľúbil pomoc pri rokovaní so zástupcami ROFINu, ako ďalšiu možnosť navrhol prístup po pozemku pri trafostanici, ktorý je vo vlastníctve Slovenského pozemkového fondu (SPF). Tiež informoval zástupcov vlastníkov, že daná lokalita spadá do ochranného pásma sondy Pozagasu a na danú lokalitu bude treba vypracovať štúdiu, ktorú prefinancuje Pozagas a.s..

Pozemok pri trafostanici ide do reštitúcie. Budúci reštituent bude o možnosti prístupu jednať s investormi. - trvá
Neplatiči DzN a poplatkov za TKO, ktorí ani po zverejnení Zoznamu dlžníkov nezaplatili ani si nedohodli splátkový kalendár, budú postúpení súdu. Súd vydá rozhodnutie o platobnom výmere, ktorý obdržia dlžníci. - trvá
Bod č. 3: Návrh  viacročného rozpočtu

OZ berie na vedomie viacročný rozpočet  ( na roky 2015 – 2017) nasledovne:

	 
	Rozpočet
 na rok 

2014
	Očakávaná skutočnosť 2014
	Rozpočet na rok 2015 
	Rozpočet na rok 

2016
	Rozpočet na rok 2017

	 
	
	
	
	
	

	Bežné príjmy
	464 268,00
	460 254,00
	470 110,00
	473 654,00
	476 201,00

	Kapitálové príjmy
	59 100,00
	59 100,00
	0
	0
	0

	Finančné príjmy
	206 000,00
	200 000,00
	100 000,00
	0
	0

	Príjmy spolu 
	729 368,00
	719 354,00
	570 110,00
	473 654,00
	476 201,00

	 
	 
	
	 
	
	 

	Bežné výdavky
	427 142,00
	420 875,00
	456 322,00
	463 710,00
	470 154,00

	Kapitálové výdavky
	221 000,00
	215 000,00
	100 000,00
	0
	0

	Finančné výdavky
	12 000,00
	11 940,00
	12 000,00
	5 970,00
	0

	Výdavky spolu 
	660 142,00
	647 815,00
	568 322,00
	469 680,00
	470 154,00

	 
	 
	
	 
	
	 

	Hospodárenie obce
	69 226,00
	71 539,00
	1 788,00
	3 974,00
	6 047,00


Bod č. 4: Návrh VZN č. 1/2014 o držaní psov v obci Kostolište
V súvislosti s nedávnymi prípadmi napadnutia obyvateľov voľne pobehujúcimi psami poslanci navrhli vypracovať VZN o vodení psov so zahrnutím sankcií pri nenahlásení psa majiteľom k poplatku a tiež pri opakovanom pobehovaní bez dozoru resp. napadnutí občana.

OZ bol predložený predbežný návrh VZN, poslanci navrhli pripomienky a doplnenie. Po zapracovaní bude návrh zverejnený a predložený na schválenie na ďalšie zasadanie OZ.
Bod č. 5: Rôzne
Zámenná zmluva
Pán S. Binčík bytom Kostolište 251 je vlastníkom pozemku č.  652/1 o výmere 714 m², a spoluvlastníkom podielu o veľkosti 24/120 parcely č. 656/1, o výmere 1138 m² , spolu o výmere 942 m²  (pozemky pod ihriskom) v obci Kostolište. Obec Kostolište vlastní parcelu č. 2630/5 o výmere 942 m². Pán Binčík nemôže svoj pozemok využívať, nakoľko tento slúži na verejnoprospešné účely (športové a spoločenské podujatia), požiadal o zámenu tohto pozemku za iný pozemok. Zmluvné strany uskutočnia vzájomnú zámenu pozemkov bez akéhokoľvek nároku na finančné alebo akékoľvek iné vyrovnanie. 
Uzn. č. 7/14: OZ súhlasí so zámerom prevodu majetku obce zámenou z dôvodu hodného osobitného zreteľa, nakoľko pozemok p. Binčíka sa nachádza pod ihriskom a má verejnoprospešný účel.
Hlasovanie: 

súhlasí: 6

proti: 0


zdržalo sa: 0
Žiadosť o odkúpenie obecného pozemku – Antalík
P. Antalík podal žiadosť o odkúpenie častí obecných pozemkov, parc. č.  365 o výmere 195 m² a parc. č. 366 o výmere 33 m², ktoré susedia s jeho pozemkom. Nakoľko dotknutá časť týchto pozemkov je oddelená kanálom a z hľadisko iného budúceho využitia obcou sa javí ako neupotrebiteľná, poslanci súhlasili so zámerom odpredaja žiadateľovi  z dôvodu hodného osobitného zreteľa.

Uzn. č. 4/14: OZ súhlasí so zámerom odpredaja častí pozemkov parc. č. 365 a 366  o celkovej výmere 228 m² žiadateľovi v cene 15 EUR/m².

Hlasovanie: 

súhlasí: 6

proti: 0


zdržalo sa: 0
Ponuka na odpredaj súkromného pozemku obci – Ebner
Pán Ebner bytom v Lozorne je majiteľom pozemku o výmere cca 45 m² v lokalite Sacharka, ktorý zasahuje do komunikácie v ktorej je vedená vodovodná a kanalizačná infraštruktúra. Ponúka jej časť obci na odkúpenie. 
Bude mu zaslaná odpoveď, s ponukou odkúpiť časť pozemku do obecného vlastníctva bez 1m širokého pásu v predzáhradke v cene 15,- EUR/m2. 
Žiadosť o jednorazový peňažný príspevok v hmotnej núdzi
Žiadateľka Viera Poláková, bytom Kostolište č. 166 požiadala o jednorazový peňažný príspevok. Žiadateľka je nezamestnaná a poberá dávku v hmotnej núdzi. Peňažné prostriedky použije na nákup školských potrieb a ošatenia pre deti. Prebehlo sociálne šetrenie  a v súlade s VZN č. 8/2008 jej bol navrhnutý príspevok vo výške 99,59 Eur.

Uzn.č. 5/14: OZ súhlasí s peňažným príspevkom na nákup na nákup školských potrieb a ošatenia vo výške 99,59 EUR. 

Hlasovanie: 

súhlasí: 6

proti: 0


zdržalo sa:0
MŠ – informácia o počtoch detí po zápise 

Informácia o počte detí zapísaných do MŠ Kostolište na šk. rok 2014/2015:

V MŠ je 15 detí, ktoré spĺňajú vekovú hranicu nástupu do 1. ročníka ZŠ. Žiadosti o prijatie dieťaťa doručené k 21.3.2014 – 16 žiadostí ( z toho 1 žiadosť z Malaciek), nedoručená ešte jedna žiadosť.
Majetkové priznanie starostu

Starosta predložil OZ majetkové priznanie za rok 2013. Toto majetkové priznanie bude zverejnené na webovom sídle obce. 
Prejednanie platu starostu a hlavnej kontrolórky
V zmysle § 4 odst. 2  zákona 253/1994 v znení neskorších predpisov bol OZ predložený návrh na prerokovanie platu starostu obce na rok 2014. Podľa § 3 odst. 1 a § 4 odst. 1 zákona 253/1994
(údajov zverejnených Štatistickým úradom a platného koeficientu pre obec s počtom obyvateľov 1001 – 3000 ) a schváleného zvýšenia vo výške 45%, bol starostovi schválený plat v celkovej výške 2 366,- EUR mesačne.

V zmysle § 18c odst.1 a 2 zákona 369/1990 v znení neskorších predpisov bol OZ predložený návrh na prerokovanie platu hlavnej kontrolórky obce. Podľa údajov Štatistického úradu a platného koeficientu pre obec s počtom obyvateľov 1001 – 3000 a pracovného úväzku 0,2 bol hlavnej kontrolórke schválený plat vo výške 254,- EUR mesačne a odmena za 1 štvrťrok 2014 vo výške 30% funkčného platu.

Uzn. č. 7/14: OZ schvaľuje navrhnutý plat starostu a hlavnej kontrolórky.
Hlasovanie: 

súhlasí: 4

proti: 0


zdržalo sa: 2

Chodník Jakubovská a Gajarská cesta
Poslanci upozornili na chýbajúce úseky chodníkov na Jakubovskej a Gajarskej ceste a nebezpečenstvo úrazu chodcov. Bude urobený cenový prieskum na dobudovanie chýbajúcich úsekov chodníkov.

V súvislosti so spomienkou 100-ho výročia od vypuknutia 1. svetovej vojny bude vyhotovená plaketa na pamiatku padlých vojakov z Kostolišťa.

Po vyfakturovaní prác za vodovodné potrubie k lokalite Bahno, bude čiastka refakturovaná firme ATYP Interiér (Ing. Červeňák).

Informácia o stave na účtoch  
Ku dňu 21.3.2014 máme na všetkých účtoch                                                 709 643,83 €. 

	
	FA k OZ 1.1.2014  -21.3.2014

	Dodávateľ
	Suma
	Účel

	SPP
	661
	plyn OcU

	SPP
	406
	plyn klub

	SPP
	370
	plyn KD

	SPP
	656
	plyn MŠ

	ZSE
	256,28
	VO

	ZSE
	330,34
	VO

	ENVIROPARK
	871,17
	členské

	Horles
	2157,6
	príprava na zalesňovanie

	DOP-KONT
	378,15
	smeti - vývoz

	ZSE
	356,28
	VO

	ZSE
	330,34
	VO

	LE CHEQUE.
	1867,62
	gastrolístky 1 Q.

	SPP
	640
	plyn OcU

	SPP
	393
	plyn klub

	SPP
	370
	plyn KD

	SPP
	636
	plyn MŠ

	ELVIP
	1287,4
	údržba VO

	TEKOS
	1459,6
	smeti - vývoz

	TEKOS
	677,03
	odpad-vývoz

	TJ
	2000
	dotácia

	DOP-KONT
	405,64
	odpad-vývoz

	ZSE
	356,28
	VO

	ZSE
	330,34
	VO

	Horles
	375,3
	práca v lese

	TEKOS
	552,84
	smeti - vývoz

	TEKOS
	1467,46
	smeti - vývoz

	SPP
	370
	plyn KD

	SPP
	371
	plyn klub

	SPP
	604
	plyn OcU

	SPP
	601
	plyn MŠ

	CADRO
	888,85
	mater. TJ

	TJ
	1000
	dotácia

	
	
	
	

	
	
	
	


Po prejednaní OZ boli predložené faktúry schválené.
Po vyčerpaní plánovaného programu bolo zasadnutie OZ ukončené.

Overovatelia:                                                          Starosta obce:
5

